**Іўчанкаў, В. І.** Беларускі правапіс у апорных схемах / Віктар Іванавіч Іўчанкаў // Роднае слова. – 2010. – № 8. – С. 60–65.

**БЕЛАРУСКІ ПРАВАПІС У АПОРНЫХ СХЕМАХ**

***Працяг. Пачатак у №№ 5-7.***

Увазе чытачоў прапануюцца апорныя схемы па новай рэдакцыі беларускага правапісу. Правілы падаюцца пакрокава ў выглядзе стандартных фігур рознай формы. Схемы адпавядаюць структуры правіл (Правілы беларускай арфаграфіі і пунктуацыі. - Мінск: Нацыянальны цэнтр прававой інфармацыі Рэспублікі Беларусь, 2008). Новае і тое, што патрабуе асаблівай увагі, у апорных схемах пазначана клічнікам.

ПРАВАПІС АБРЭВІЯТУРGHFDF

**Схема 23-а**

**ПРАВАПІС АБРЭВІЯТУР**

**Літарныя, гукавыя абрэвіятуры і абрэвіятуры змешанага тыпу**

**звычайна пішуцца вялікімі літарамі без кропак, злучкоў і апострафаў:**

БДУ (Беларускі дзяржаўны ўніверсітэт), НАН Белорус (Нацыянальная акадэмія навук Беларусі), СМІ (сродкі масавай інфармацыі), МАЗ (Мінскі аўтамабільны завод), МТЗ (Мінскі трактарны завод), ЦУМ (цэнтральны ўніверсальны магазін), ААН (Арганізацыя Аб'яднаных Нацый).

**Калі да абрэвіятуры дадаецца лічба, то яна пішацца**

**праз злучок:** ВАЗ-21, МАЗ-200, МТЗ-82.

**Малыя літары могуць уваходзіць у камбінаваныя абрэвіятуры:**

ЛіМ, БелТА, УП "Белкніга", БелНДВІ (Беларускі навукова-даследчы ветэрынарны інстытут).

**Калі абрэвіятура скланяецца, канчаткі пішуцца разам малымі літарамі:** у нашым ЖЭСе, працаваў на МАЗе, рамонт ЦУМа, дысертацыя ў ВАКу.

**Дапускаецца напісанне малымі літарамі агульнавядомых абрэвіятур, калі слова ўспрымаецца як простае:**схадзіў у жэс і інш.

**Схема 23-б**

ПРАВАПІС АБРЭВІЯТУР

**Увага!**

**У некаторых абрэвіятурах напісанне можа не адлюстроўваць натуральнае вымаўленне:**

ТЮГ- Тэатр юнага гледача (вымаўляецца [ц'ух]), РІВШ - дзяржаўная ўстанова адукацыі "Рэспубліканскі інстытут вышэйшай школы"
(вымаўляецца [рыўш]).

**Увага!**

**Запазычаныя абрэвіятуры не расшыфроўваюцца:**

завуч (намеснік дырэктара па вучэбнай рабоце), ЮНЕСКА (Камісія Арганізацыі Аб'яднаных Нацый па пытаннях адукацыі, навукі і культуры).

**Увага!**

**У абрэвіятурах скарочаныя часткі пішуцца так, як у адпаведных**

**поўных словах:**

*гарвыканкам* (гарадскі выканаўчы камітэт), *інтэрпал* (інтэрнацыянальная паліцыя), *лінкар* (лінейны карабель).

**Схема 24**

**Нельга скарачаць на галосную літару, на** ь, на й **і на** ў.

**Пры графічных скарачэннях ставіцца кропка і захоўваюцца тыя ж знакі і пачатковыя літары, якія ўласцівы поўнаму напісанню:** *В.-Д. к.* (Волга-Данскі канал), *чл.-кар*. (член-карэспандэнт).

**Пры спалучэнні дзвюх аднолькавых зычных скарачэнне робіцца пасля першай зычнай:** насен. фонд.

**Пры збегу дзвюх або некалькіх зычных скарачэнне робіцца
на апошнюю зычную:** народн.творчасць.

**Стандартныя скарочаныя абазначэнні метрычных мер пішуцца без кропак:**

*га* (гектар), *см* (сантыметр), *кг* (кілаграм), *км* (кіламетр) і інш.

**Увага! Калі імя або імя па бацьку пачынаеццаз дыграфа** Дз,

**то ініцыялам выступав толькі літара** Д:

Дзмітрый Дзмітрыевіч -Д. Д.

СЛОЎНІК СКАРАЧЭННЯЎ

акад. - акадэмік (пры прозвішчы);

б.- былы;

бухг. - бухгалтэрыя;

в.- веска (пры назве);

в.а. - выконваючы абавязкі;

в-аў-востраў (пры назве);

вобл. - вобласць (пры назве);

воз. - возера (пры назве);

г.- год (пры абазначэнні лічбамі);

г. - город (пры назве);

гг. - гады (пры абазначэнні лічбамі);

г. зн. - гэта значыць (пасля пералічэння);

гл. - глядзі (пры спасылках);

гр. - грамадзянін (пры прозвішчы);

дац. - дацэнт (пры прозвішчы);

заг. - загадчык (пры ўказанні чаго? - аддзела, часткі, кафедры, а не (!) адзелам, часткай, кафедрай);

зб. - зборнік (пры ўказанні чаго?- навуковых прац, афіцыйных матэрыялаў); і г. д. – і гэтак далей (пасля пералічэння);

і да т. п. - і да таго подобное (пасля пералічэння);

і інш. - і іншае (пасля пералічэння);

і пад. - і подобное (пасля пералічэння);

нам. - намеснік (пры ўказанні пасады);

напр. - напрыклад (пры спасылках);

н. cт. - новы стыль,

н. э. - наша эра;

параўн.-параўнай (пры спасылках);

п-аў - паўвостраў (пры назве);

праф. - прафесар (пры прозвішчы);

р.- рака (пры назве);

р-н - раён (пры назве);

руб,-рубель (пасля лічбы);

с.- старонка (пры спасылках);

с.-г. - сельскагаспадарчы;

сп. - спадар (перад прозвішчам);

сс. - старонкі (пры спасылках);

с/с - сельскі совет (пры назве);

cт. - стагоддзе (пасля пералічэння);

стст. - стагоддзі (пасля пералічэння);

cт. cт. - стары стыль;

т.-том (пры спасылках перад лічбай ці пасля яе);

тав. - таварыш (перад прозвішчам);

т-ва - таварыства;

т. зв. - так званы;

тт. - тамы (пры спасылках перад лічбай ці пасля яе).

**Схема 25**

**ПРАВАПІС НЕКАТОРЫХ МАРФЕМПРЫСТАЎКІ**

**Прыстаўка су- пішацца:**

**У назоўніках, дзе су- выдзяляецца толькі гістарычна:** сусед, сувой,

сувязь, супын, супынак, сутаргі, сумятня, супастат, супоня, суткі,

сутокі, суцяга, сумёт, сустаў.

**У новых утварэннях, калі ёсць слова і без** су-: суграмадзянін, супалімер, сукрэдытор, сукіраўнік, супастаўшчык, сучлен, суапякун, супрацоўнік, суродзіч, сунаймальнік, суспадчыннік, суадказчык, сузабудоўшчык, сувыканаўца і інш.

**У словах, якія без су- не ўжываюцца**: суквецце, сузор'е, суладдзе, сугучча, суглінак, супесак, сукравіца, сузіральнік, сумежжа.

**У дзеясловах:** суадносіць, супадпарадкоўвоць, сумяшчаць, суіснаваць, сустракаць, сутыкацца, супярэчыць, супастаўляць, супадаць;

**у прыметніках:** сумежны, сукупны, суладны, сугучны, сучасны,

сувымяральны, супольны, сумесны, суцэльны;
**у прыслоўях:** супраць (супроць).

**Схема 26**

**Прыстаўка са- пішацца:**

**У некаторых назоўніках, дзе прыстаўка выдзяляецца**

**толькі гістарычна:** сасуд, савет, сабор, саюз, саслоўе.

**У лексемах, словаўтваральна звязаных са словамі з прыстаўкай** са-:

саўдзел (саўдзельнік), саслоўны (саслоўе), састыкоўванне (састыкаваць), састаўляць (састаў), сашчэпка (сашчапіць), сапраўды (сапраўдны) і інш.

**У запазычаннях і кальках (пераважна з рускай мовы):** саіскальнік, сакурснік, садружнасць,сатрапезнік, сачыненне, састаў, саслужывец і інш.

**У прыметніку** сопроўдны **і вытворных ад яго.**

**У дзеясловах, калі** са- **з'яўляецца варыянтам** с- **(перад збегам зычных):** садраць (здзяру), сагнаць (зганю), саскочыць, сажмурыць, сасмажыць, саслабець,сасватаць, састроіць, сашмаргнуць, сашпіліць, саштурхнуць,сасмягнуць, сагнуць, саграшыць, сашчыкнуць, сашчапіць і інш.

**Увага!**

**Напісанне прыставак** су- **і** са- **ў іншых выпадках**

**вызначаецца па слоўніку.**

**Схема 27**

ПРАВАПІС НЕКАТОРЫХ МАР

**НА СТЫКУ 3 КОРАНЕМ**

**Калі апошняя зычная літара прыстаўкі і першая літара кораня супадаюць, то пішуцца абедзве літары:** *аддача, аддалены, Наддзвінне, наддаць, бяззорны, ззаду, ззелянелы, ссадзіць, ссівелы, бессардэчны, паддопытны, рассыпаць, раззлавацца, рассаднік (тое, што з'яуляецца крыніцай чаго-небудзь),уссаджваць, контрразведка, звышштатны, транссібірскі.*

**У некаторых выпадках, калі слова ўспрымаецца як невытворнае ў беларускай мове, літары не падвойваюцца:** інавацыя, ірыгацыя, ірэальны, іміграцыя, акамадацыя, карэляцыя, аперцэпцыя, дысідэнт, імартэль, анігіляцыя, інервацыя, акорд, карэспандэнт. **Напісанне такіх слоў-тэрмінаў вызначаецца па слоўніку.**

**Словы-тэрміны іншамоўнага паходжання часткова падпарадкоўваюцца**

**гэтаму ж правілу (асабліва тады, калі ёсць словы і без прыстаўкі, а прыстаўка далучаецца і да іншых каранёў):** сюррэалізм, аддукцыя (рэалізм, індукцыя).

**Увага!**

**У словах** расол, расольнік, расада, расаднік (месца, скрынка для вырошчвання расады) **адбылося сцяжэнне гукаў, і таму яны пішуцца з адной літарай** с.

Схема 28

**У ПРЫСТАЎКАХ** З-, ІЗ-, УЗ-,

РАЗ-, БЕЗ-, НЕБЕЗ-, АБЕЗ-, ПРАЗ-, ЦЕРАЗ

**Літара** з **пішацца перад звонкімі, санорнымі зычнымі і ётаванымі галоснымі (перад апострафам)**: збіць, здаць, знесці, ізноў, узняць, узбіцца, розгалас, бязмежны, небеззаганны, небязгрэшны, абезгалосець, абязгрошыць, празмерны, цераззерніца; раз'есці, раз'езд, абяз'ёдаваны, з'інець, раз'юшаны, без'языкі, бяз'ядзерны, з'ялчэць, з'явішча, уз'юрыцца.

**У слове** разявіць **і вытворных ад яго, а таксама ў словах** узлаваць і ўзлавацца **адбылося сцяжэнне** [з] - **прыстаўкі і** [з] - **кораня.**

**Замест літары** з **пішацца літара** с **перад глухімі зычнымі:** скінуць, схапіць, іспыты, усхваляць, раскідаць, роспіс, беспадстаўны, небескарысны, абяскровіць, обясшкодзіць, цераспалосіца, росшукі, росчырк.

**Увага!**

**Калі корань слова пачынаецца** **з галосных** а, у, э **або ненаціскнога** і, **якое пераходзіць у** ы, **замест прыстаўкі** з- **пішацца прыстаўка** с-: сарганізаваць, сумысна, сэканоміць, сыграць;
**але:** зымправізаваць, зыначыць.

**Увага!**

**У словах, утвораных ад дзеясловаў** ісці, хадзіць,

**прыстаўкі на** з- **пішуцца ў залежнасці ад лексічнага значэння:**

зысці - сысці, зысціся - сысціся, зыходзіць - сыходзіць,

зыходзячы - сыходзячы, зыходны - сходны, сыходны, зыход - сход.

Сыходзіць *з ганка*, **але** зыходзіць *з меркавання.*

***Віктар ІЎЧАНКАЎ***